CELEX: 31983D0524
Language: el
Date: 1983-10-13 00:00:00
Title: 83/524/ΕΟΚ: Απόφαση της Επιτροπής της 13ης Οκτωβρίου 1983 για την τροποποίηση της απόφασης 81/983/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0524

83/524/ΕΟΚ: Απόφαση της Επιτροπής της 13ης Οκτωβρίου 1983 για την τροποποίηση της απόφασης 81/983/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 297 της 29/10/1983 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Οκτωβρίου 1983  για την τροποποίηση της απόφασης 81/983/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από οργανισμούς με φιλανθρωπικό σκοπό και οι οποίες εξαιρούνται από την εφαρμογή νομισματικών εξισωτικών ποσών  (Το κείμενο στην αγγλική γλώσσα είναι το μόνο αυθεντικό)  (83/524/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα εν συνεχεία της προσωρινής διευρύνσεως των ορίων διακυμάνσεως των νομισμάτων ορισμένων κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 109/83 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1371/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2898/81 (4), καθόρισε τις λεπτομέρειες διοικητικής εφαρμογής των νομισματικών εξισωτικών ποσών που θεσπίστηκαν από τον κανονισμό (ΕΟΚ) αριθ. 974/71·  ότι οι εξαγωγές προς τρίτες χώρες που γίνονται στο πλαίσιο πράξεων χορηγήσεως επισιτιστικής βοήθειας, οι οποίες αναφέρονται στο άρθρο 21 παράγραφος 2 του κανονισμού (ΕΟΚ) αριθ. 1371/81, πρέπει να εξαιρούνται από την εφαρμογή νομισματικών εξισωτικών ποσών όταν οι εξαγωγές αυτές πραγματοποιούνται από οργανισμούς που έχουν φιλανθρωπικό σκοπό και έχουν εγκριθεί σύμφωνα με κοινοτική νομοθεσία·  ότι, με την απόφαση 81/983/ΕΟΚ της Επιτροπής της 20ής Νοεμβρίου 1981 (5), όπως τροποποιήθηκε τελευταία από την απόφαση 83/289/ΕΟΚ της Επιτροπής της 30ής Μαΐου 1983 (6), εγκρίθηκαν αρκετοί φιλανθρωπικοί οργανισμοί· ότι τροποποιήθηκε το όνομα ενός από τους οργανισμούς αυτούς· ότι ένας άλλος οργανισμός σταμάτησε τις δραστηριότητές του· ότι κρίνεται λοιπόν σκόπιμο να τροποποιηθεί η απόφαση αυτή·  ότι τα μέτρα που προβλέπονται στην παρούσα απόφαση είναι σύμφωνα με τις γνώμες όλων των σχετικών επιτροπών διαχειρίσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης 81/983/ΕΟΚ, διαγράφεται ο οργανισμός «Polish Relief Fund (Midlands)», που αναφέρεται στη δεύτερη γραμμή, καθώς και η ένδειξη «(Worthing)», που αναφέρεται στην τρίτη γραμμή.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 13 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 16 της 20. 1. 1983, σ. 3.  (3) ΕΕ αριθ. L 138 της 25. 5. 1981, σ. 1.  (4) ΕΕ αριθ. L 287 της 8. 10. 1981, σ. 1.  (5) ΕΕ αριθ. L 361 της 16. 12. 1981, σ. 23.  (6) ΕΕ αριθ. L 155 της 14. 6. 1983, σ. 18.